জান্নাতুল মুয়াল্লা
জান্নাতুল মুয়াল্লা ( جنة المعلى - "Garden of the Mualla" ) সৌদি আরবের মক্কায় অবস্থিত একটি কবরস্থান। এটি মসজিদুল হারামের অল্প দূরে অবস্থিত। এখানে মুহাম্মদ (সা) এর স্ত্রী খাদিজা বিনতে খুওয়াইলিদ, দাদা ও অন্যান্য পূর্বপুরুষদের কবর রয়েছে।
জুমরাহ
জুমরাহ সৌদি আরবের মক্কা নগরীর পার্শ্ববর্তী মিনায় অবস্থিত তিনটি স্থান; এগুলো হল: জুমরায়ে উলা, জুমরায়ে উস্তা এবং জুমরায়ে উকবা, যা ধারাবাহিকভাবে ছোট শয়তান, মেজো শয়তান এবং বড় শয়তান নামে পরিচিত। জুমরায়ে উলা এর অবস্থান মসজিদে খায়েফের কাছে। মিনার একেবারে শেষ প্রান্তে তৃতীয় জুমরা, জুমরায়ে উকবার স্থান। এটি বড় জুমরা।